ai4bharat/Pralekha huggingface dataset:
وزارت دفاع
ہندوستانی فضائیہ کے نائب سربراہ آرکے ایس بھدوریا کو ہندوستانی فضائیہ کا اگلا سربراہ مقررکیاگیا
نئی دہلی ،19ستمبر : حکومت نے ہندوستانی فضائیہ کے موجودہ نائب سربراہ ایئرمارشل آرکے ایس بھدوریا ، پی وی ایس ایم ، اے وی ایس ایم ، وی ایم ، اے ڈی سی کو ہندوستانی فضائیہ کے موجودہ سربراہ ایئرچیف مارشل بی ایس دھنوا، پی وی ایس ایم ، اے وی ایس ایم ، وائی ایس ایم ، وی ایم ، اے ڈی سی کی سبکدوشی کے بعد ہندوستانی فضائیہ کا اگلا سربراہ مقررکیاہے ۔ہندوستانی فضائیہ کے موجودہ سربراہ ایئرچیف مارشل بی ایس دھنوا ، 30ستمبر ، 2019 کو سبکدوش ہورہے ہیں ۔
ایئرمارشل آرکے ایس بھدوریا کو جون ،1980میں ہندوستانی فضائیہ کے فائٹراسٹریم میں شامل کیاگیاتھا، انھوں نے ہندوستانی فضائیہ کے نائب سربراہ کی حیثیت سے موجودہ تقرری کے علاوہ مختلف سطح پرمتعدد کمانڈ ، اسٹاف اور ہدایاتی تقرریوں کی ذمہ داریاں سنبھالی ہیں ۔ فضائیہ کے اس آفیسرکو پی وی ایس ایم ، اے وی ایس ایم ، وی ایم سے نوازاگیا اوروہ سپریم کمانڈرکے اے ڈی سی میں سے ایک ہیں ۔
وزارت دفاع
ساحلی دفاعی مشق بحری نگرانی 22 مکمل
بحری نگرانی -22 نامی دو روزہ ساحلی دفاعی مشق 15تا 16 نومبر 22 منعقد کی گئی۔ بحری نگرانی کے تصوراتی اور جغرافیائی وسعت میں ملک کے پورے ساحلی پٹی اور خصوصی اقتصادی زون میں امن سے لے کر جنگ کے وقت تک کے ہنگامی حالات شامل تھے۔ اس کے علاوہ ساحلی سلامتی کے طریقہ کار میں کسی بھی خلاف ورزی کی صورت میں ساحل پر اسے کم سے کم کرنے کے اقدامات کی بھی توثیق کی گئی۔
اس مشق میں نو ساحلی ریاستوں اور چار مرکز کے زیر انتظام علاقوں کی 17 سے زیادہ سرکاری ایجنسیوں نے حصہ لیا جو ساحلی دفاعی میکانزم اور ساحلی سلامتی کی تشکیل میں شامل ہیں۔ مشق سی چوکسی کے اس ایڈیشن میں تمام میری ٹائم سیکورٹی ایجنسیوں کی سب سے زیادہ شرکت دیکھنے میں آئی۔ ہندوستانی بحریہ ، کوسٹ گارڈ ، ریاستوں کی میرین/کوسٹل پولیس، کسٹمز، محکمہ جنگلات، پورٹ اتھارٹیز اور نجی آپریٹروں کے 500 سے زیادہ سطحی اثاثوں نے مشق میں حصہ لیا۔ پوری ساحلی پٹی کو ہندوستانی بحریہ اور کوسٹ گارڈ جہازوں اور ہوائی جہازوں کی نگرانی میں رکھا گیا تھا۔ جہاز کے آف شور پلیٹ فارم پر کام کرنے والے اسپیشل آپریشنز کے اہلکاروں کو مزید تقویت دینے کے لئے ہیلی کاپٹروں کو بھی استعمال کیا گیا۔
چونکہ بندرگاہیں سمندری تجارت کے اعصابی مرکز کی حیثیت رکھتی ہیں اس لئے مشق کے دوران بندرگاہوں کے حفاظتی طریقہ کار کی بھی توثیق کی گئی اور ہنگامی حالات سے نمٹنے کے لئے تمام بندرگاہوں کے کرائسز مینجمنٹ پلانز کی ان کی تاثیر کا جائزہ لیا گیا۔ ریاستی پولیس کی ٹیموں، ہندوستانی بحریہ کے میرین کمانڈوز اور نیشنل سیکیورٹی گارڈ کے کمانڈوز نے سمندری دہشت گردی کی کارروائیوں سے نمٹنے کے لئے مشقیں کیں۔
این سی سی کو تحریک دینے کے وزیر اعظم کے وژن کو مدنظر رکھتے ہوئے تمام ساحلی ریاستوں اور مرکز کے زیر انتظام علاقوں میں 800 سے زیادہ این سی سی کیڈٹس کی پرجوش شرکت دیکھی گئی۔ ایک حقیقی ملک گیر مشق میں این سی سی کیڈٹس کی شرکت کے نتیجے میں کیڈٹس میں بیداری اور شمولیت میں اضافہ ہوا۔
اس مشق نے نیشنل کمانڈ، کنٹرول، کمیونیکیشن اینڈ انٹیلی جنس  نیٹ ورک کہلانے والے تکنیکی نگرانی کے بنیادی ڈھانچے کی بھی توثیق کی۔ گروگرام میں انفارمیشن مینجمنٹ اینڈ انالیسس سنٹر  اور ہندوستانی بحریہ اور کوسٹ گارڈ اسٹیشنوں میں اس کے مختلف نوڈس کو نگرانی اور معلومات کی ترسیل کے طریقہ کار کو مربوط کرنے کے لیے استعمال کیا گیا۔
تمام ذمہ داران کی بھرپور شرکت سے مشق کے وہ مقاصد پورے ہوئے جن کا تصور کیا گیا تھا۔ اس میں شامل مختلف ایجنسیوں کے درمیان تعاون اور ہم آہنگی کوسٹل ڈیفنس کے دائرے میں ہونے والی پیش رفت کی یقین دہانی ہے اور یہ مشق میری ٹائم ڈومین میں ساحلی دفاع اور قومی سلامتی کو بڑھانے میں بہت مددگار ثابت ہوگی۔
بجلی کی وزارت
پاور گرڈ نے 250ویں سب اسٹیشن کے ریموٹ آپریشن کا افتتاح کیا
نئی دہلی ،01نومبر،2021
پاور گرڈ کارپوریشن آف انڈیا لمیٹڈ  نے مانیسر، ہریانہ میں اپنے نیشنل ٹرانسمیشن ایسٹ مینجمنٹ سینٹر  سے پاور گرڈ کے 250 ویں سب اسٹیشن  کے ریموٹ آپریشن کا کامیابی سے افتتاح کیا۔
ہریانہ کے مانیسر میں واقع، این اے ٹی ایم سی کو 29 اپریل 2015 کو قوم کے نام وقف کیا گیا تھا۔ اسےنظام کے ریموٹ آپریشن اور قومی سطح پر مختلف پیرامیٹرز کی نگرانی کے لیے قائم کیا گیا تھا۔این ٹی اے ایم سی کو ماہرین کے ذریعہ 24×7 کے نظام والا بنایا گیا ہے، جو ریئل ٹائم آپریشنز اورپاور گرڈ کے اثاثوں اور سسٹمز کی مسلسل نگرانی فراہم کرتا ہے۔ سب اسٹیشنوں کے لیے ریموٹ آپریشنز اور نگرانی کا طریقہ کار نیشنل گرڈ سے منسلک سب اسٹیشنوں کی قابل اعتماد اور موثر نگرانی کو یقینی بناتا ہے۔
یہ سیمینل ایونٹ ڈائریکٹر  اور ڈائریکٹر  کی موجودگی میںسی ایم ڈی کے ذریعے حرکت میں آیا۔ سی ایم ڈی نے تکنیکی ترقی کی تعریف کی جو ڈیجیٹل پاور گرڈ کی طرف ایک قدم کو ظاہر کرتی ہے۔ اس نے ڈیجیٹائزیشن اور تکنیکی جدت طرازی کے لحاظ سے کمپنیکی حد میں ایک اور پنکھ کا اضافہ کیا ہے، جو بین الاقوامی بہترین مشقوں کے برابر ہے۔ اس تقریب کا اہتمام ہندوستان کی آزادی کے 75 سال مکمل ہونے پر "آزادی کا امرت مہوتسو" کے ایک حصے کے طور پر کیا گیا تھا۔
پاور گرڈ میں اس وقت 263 سب اسٹیشن ہیں اور 172000 سی کے ایم اور 447000 ایم وے اے سے زیادہ تبدیلی کی گنجائش ہے۔جدید ترین ٹیکنولوجیکل آلات اور تکنیکوں کو اپنانے ،آٹومیشن اور ڈیجیٹل سلیوشنز کے بہتر استعمال کے ساتھ پاور گرڈ اوسط ٹرانسمیشن سسٹم کی دستیابی > 99% کو برقرار رکھنے میں کامیاب رہا ہے۔
<><><><><>
ش ح-ا م-ج
U.No. : 12437
(Visitor Counter : 101
کامرس اور صنعت کی وزارتہ
ہندوستان-فرانس دوستی کے 25 سال کییاد مناتےہوئے، ہندوستان-فرانس کاروباری سربراہ کانفرنس، 11 اپریل 2023 کو، منعقد ہوگی
تجارت اور صنعت، صارفین کے امور، خوراک اور عوامی نظام تقسیم نیز ٹیکسٹائل کےمرکزی وزیر جناب پیوش گوئل اورحکومت فرانس کے بیرونی تجارت کے وزیر، راغب کرنے اور بیرون ملک مقیم فرانسیسی شہریوں کے مندوب جناب اولیور بیچٹ کے ساتھ ہندوستان – فرانس کاروباری سربراہ کانفرنس کی شریک صدارت کریں گے جو ا پریل 2023 کو منعقد ہوگی۔ یہ کانفرنس ہند – فرانس دوستی کے 25 سال کی یاد میں منعقد کی جارہی ہے۔ سربراہ کانفرنس میں ایک سبز مستقبل کی تعمیر، ابھرتی ہوئی ٹیکنالوجیوں، دفاعی تعاون اور ہند –بحرالکاہل کے خطوں میں تعاون سمیت مختلف موضوعات پر توجہ مرکوز کی جائے گی۔ وزیر موصوف مختلف شعبوں کے فرانسیسی کاروباری رہنماؤں سے بھی ملاقات کریں گے اور سی ا ی اوز کی گول میز کانفرنس میں بھی شرکت کریں گے۔ وزیر موصوف 11 سے 13 اپریل 2023 تک فرانس اور اٹلی کا سرکاری دورہ کریں گے۔ وزیر موصوف کے ساتھ اعلیٰ ہندوستانی سی ای اوز کا ایک وفد بھی جائے گا۔
وزیر موصوف، فرانس کے وزیر جناب اولیور بیچٹ کے ساتھ ایک تقریب میں شرکت کریں گے، جو ہندوستان کے ثقافتی ورثے اور نرم قوت کو ظاہر کرے گی نیز توقع ہے کہ فرانسیسی حکومت، فرانس میں ہندوستانی کاروباری ڈائسپورہ اور فرانسیسی کاروباری برادری کے اراکین کے 600+ معززین کی شرکت کا مشاہدہ کریں گے۔ وزیر موصوف پیرس میں ہندوستانی برادری کے ارکان سے بھی بات چیت کریں گے۔
بعد ازاں، وزیر موصوف اٹلی کے شہر روم جائیں گے ، جہاں وہ نائب وزیر اعظم اور خارجی امور نیز بین الاقوامی تعاون کے وزیر عزت مآب اینٹونیو تجانی سے ملاقات کریں گے، جس کے بعد سرکاری اور صنعت کے عمائدین کے ساتھ عشائیے میں شرکت کریں گے۔ وہ باہمی ملاقاتوں کے لیے اٹلی کے اعلیٰ سی ای اوز کے ساتھ ملاقات کریں گے، جس کے بعد وہ سی ای اوز کے تعاملی کاروباری اجلاس میں شرکت کریں گے جس میں توقع ہے کہ 35 سی ای اوز شرکت کریں گے۔اس کے بعد انٹرپرائز اور میڈ ان اٹلی کے وزیر عزت مآب ایڈولفو یوروسو سے ایک میٹنگ کریں گے، جو ہندوستانی سی ای اوز کے ساتھ بات چیت بھی کریں گے۔
توقع ہے کہ اس دورے سے یوروپ کے خطے میں ہندوستان کے اہم کاروباری شراکت داروں کے ساتھ، دو طرفہ تعلقات کو مزید تقویت ملے گی۔
نائب صدر جمہوریہ ہند کا سکریٹریٹ
نائب صدر جمہوریہ ایم وینکیا نائیڈو نے عید الاضحیٰ کے مقدس موقع پر ملک وقوم کو مبارکباد دی
نائب صدر جمہوریہ ہند جناب ایم وینکیا نائیڈو نے عید الاضحیٰ کے مقدس موقع پر عوام کو مبارکباد اور نیک خواہشات پیش کی ہیں۔
نائب صدر جمہوریہ کے مبارکبادی کے پیغام کا پورا متن حسب ذیل ہے۔
میں عید الاضحیٰ کے مقدس موقع پر اپنے ملک کے عوام کو پرجوش مبارکباد دیتا ہوں اور نیک خواہشات پیش کرتا ہوں۔ عید الاضحیٰ خدا کے تئیں پکی عقیدت، بے شمار رحم اور پیار کی ایک تقریب ہے جو خدا اپنی مخلوق کے لئے رکھتا ہے۔
ہمیں یہ تہوار قربانی اور ہم گزاری کی تاکید کے لئے تحریک دیتا ہے اور امن عام وبھائی چارے کو فروغ دیتا ہے۔
چونکہ ہندوستان اور دنیا کووڈ-19 جیسی عالمی وبا کو پھیلنے سے روکنے کے لئے انتھک لڑائی لڑرہی ہے، لہٰذا ہم اس صورتحال میں اپنے سبھی روایتی تہواروں کو منانے کے لئے مجبور ہیں بہ دیگر صورت ہم بہت زیادہ فاتحانہ انداز میں گھر پر شان وشوکت سے مناتے تھے۔
ان حالات میں ہمیں اپنے سبھی تہواروں اور تقریبات کے دوران ماسک پہننے، فزیکل ڈسٹینسنگ یعنی دو گز کی دوری برقرار رکھنے اور ذاتی طور پر صفائی ستھرائی رکھنے کے حفاظتی پروٹوکولز پر سختی سے کاربند رہنا ہے۔
میری دعا ہے کہ یہ عیدالاضحیٰ ہماری زندگی، ملک اور پوری دنیا میں امن، خوشحالی اور ہم آہنگی لائے۔
...............................................................
م ن، ح ا، ع ر
31-07-2020
U-4273
(Visitor Counter : 101
کوئلے کی وزارت
کوئلہ کی وزارت کو 2022-23 کے دوران 58 کول بلاکس کے آپریشنل ہونے کی توقع؛ 138.28 ملین ٹن کوئلہ کی پیداوار کا ہدف
کمپنیوں کو بروقت کوئلے کی پیداوار کو یقینی نہ بنانے پر وجہ بتاؤ نوٹس جاری کیا گیا
وزارت نے ریاستی اور مرکزی ایجنسیوں کے ساتھ باقاعدہ جائزہ میٹنگ کا انعقاد کیا
نئی دہلی،3 جون 2022/
کوئلے کی وزارت نے کوئلہ/کمرشل کان کنی کے آخری استعمال اور فروخت کے لیے کوئلے کے بلاکس مختص کیے ہیں۔ 47 آپریشنل کوئلہ بلاکس سے مالی سال 2021-22 میں 85.32 ملین ٹن کوئلہ پیدا کیا گیا ہے۔ مالی سال 2022-23 کے لیے 203.67 ملین ٹن کی طے شدہ پیداوار کے مقابلے میں، توقع ہے کہ کل 58 کوئلے کے بلاکس تقریباً 138.28 ملین ٹن کی متوقع پیداوار کے ساتھ فعال ہو جائیں گے۔
وقتاً فوقتاً ان کمپنیوں کو شوکاز نوٹس جاری کیے جاتے ہیں جو کوئلے کے بلاکس کے بروقت آپریشنلائزیشن  نہ ہونے یا کوئلے کی ہدف شدہ پیداوار کو حاصل نہ کرنے کے لیے اپنے معاہدوں میں طے شدہ ٹائم لائنز کی پابندی نہیں کر رہی ہیں۔ وزارت کی طرف سے ایک سکروٹنی کمیٹی تشکیل دی گئی ہے جو کہ وجہ بتاؤ نوٹسز اور مختص کرنے والوں سے کیس ٹو کیس کی بنیاد پر موصول ہونے والے جوابات پر غور کرے اور ایسے معاملات میں جرمانے کی سفارش کرے جو مختص کرنے والوں کی وجہ سے تاخیر کا باعث ہوں۔
اسکروٹنی کمیٹی نے حال ہی میں منعقدہ اپنی 17 ویں میٹنگ میں 24 کوئلے کی کانوں کے معاملات کا جائزہ لیا ہے – اور چار معاملات میں یعنی تینوگھاٹ ودیوت نگم لمیٹڈ ، ٹاپ ورتھ اورجا اینڈ میٹلز لمیٹڈ ، الٹراٹیک سیمنٹس لمیٹڈ  اور نیشنل تھرمل پاور کارپوریشن لمیٹڈ  پرفارمنس سیکیورٹی کے متناسب تخصیص کی سفارش کی ہے۔ مختص کرنے والوں کی طرف سے تاخیر کی وجہ سے سکروٹنی کمیٹی کی سفارشات کو حکومت نے قبول کر لیا ہے اور مختص کرنے کے احکامات جاری کیے جا رہے ہیں۔
سکروٹنی کمیٹی کے اجلاس کے بعد، 22 کول بلاکس کے لیے 16 کمپنیوں کو مزید شوکاز نوٹس جاری کیے گئے۔
1۔ہندالکو انڈسٹریز لمیٹڈ
2۔نیشنل تھرمل پاور کارپوریشن لمیٹڈ 
3۔جے ایس ڈبلیو اسٹیل لمیٹڈ
4۔تریمولا انڈسٹریز لمیٹڈ
5۔دامودر ویلی کارپوریشن
6۔مغربی بنگال پاور ڈیولپمنٹ کارپوریشن
7۔ٹاپ ورتھ اورجا اینڈ میٹلز لمیٹڈ
8۔بی ایس اسپاٹ لمیٹڈ
9۔اندرجیت پاور پرائیویٹ لمیٹڈ
10۔برلا کارپوریشن لمیٹڈ 
11۔سن فلاگ آئرن اینڈ اسٹیل کمپنی لمیٹڈ
12۔کرناٹک پاور کارپوریشن لمیٹڈ 
13۔پاور پلس ٹریڈرز پرائیویٹ لمیٹڈ
14۔ویدانتا لمیٹڈ 
15۔نیشنل ایلومینیم کمپنی لمیٹڈ
16۔ای ایم آئی ایل مائنز اینڈ منرل ریسورسز لمیٹڈ۔
باقاعدہ پیروی کے علاوہ، کوئلہ کی وزارت کی طرف سے بلاکس مختص کرنے والوں اور متعلقہ ریاستی/مرکزی ایجنسیوں جیسے ایم او ای ایف اینڈ سی سی، ریاستی کان کنی کے محکمے، ریاستی محصولات کے محکمے، ریاستی جنگلات کے محکموں وغیرہ کے ساتھ جائزہ میٹنگیں بھی کی جا رہی ہیں۔ بلاکس اور آپریشنل بلاکس سے پیداوار کو بڑھانا۔ کوئلے کے بلاکس کے جلد آپریشنلائزیشن کے لیے قانونی منظوری حاصل کرنے کے لیے اور مختص کرنے والوں کی مدد کے لیے وزارت کی طرف سے ایک پروجیکٹ مینجمنٹ ایونٹ بھی مقرر کیا گیا ہے۔
امور داخلہ کی وزارت
برکس کے ، نشیلی اشیاء کی روک تھام سے متعلق ورکنگ گروپ کی چوتھی میٹنگ منعقد ہوئی
نشیلی اشیاء کی روک تھام سے متعلق بین الاقوامی کنوینشن کے تئیں پانچ رکن ملکوں کے عزم کو دوہرانے کے لیے اعلامیہ کو منظوری دی گئی
بھارت نے برکس ملکوں کے مابین بروقت معلومات فراہم کرنے کا نظام شروع کرنے کے لیے کہا
میٹنگ میں ڈارک نیٹ کے نشیلی اشیاء کی اسمگلنگ کے لیے دیگر جدید ترین ٹکنالوجی کے غلط استعمال پر توجہ دی گئی
نئی دہلی،16 اگست ، 2020 / برازیل ، روس ، چین ، جنوبی افریقہ اور بھارت پر مبنی برکس کے، نشیلی اشیاء کی روک تھام سے متعلق ورکنگ گروپ کا چوتھا اجلاس اس ہفتے منعقد ہوا۔ بھارتی وفد کی قیادت نارکوٹکس کنٹرول بیورو کے ڈائریکٹر جنرل جناب راکیش استھانا نے کی۔ یہ وفد این سی بی کی ڈپٹی ڈائریکٹر جنرل محترمہ بی رادھیکا، ماسکو میں بھارتی سفارتخانے میں تجارتی امور سے متعلق فرسٹ سکریٹری محترمہ ورنداباگوہل ، وزارت خارجہ میں کثیر ملکی اقتصادی تعلقات کے امور سے متعلق انڈر سکریٹری ڈاکٹر ویبھو ٹنڈالے اور این سی بی کے ڈپٹی ڈائریکٹر جناب کے پی ایس ملہوترا پر مشتمل ہے۔ اس سال کا اجلاس روس کے قیادت میں 12 اگست 2020 کو ویڈیو کانفرنس کے ذریعے منعقد ہوا۔
اس اجلاس میں برکس ملکوں میں نشیلی اشیاء کی صورتحال سے متعلق رائے ، نشیلی دواؤں ، نفسیات پر اثر ڈالنے والے مادوں اور صورتحال پر مختلف اندرونی و بیرونی عناصر کے اثرات سے متعلق نتیجہ خیز تبادلہ خیال کیا گیا۔ اس بات چیت میں جو مشترکہ نکات ابھر کر آئے اُن میں رکن ممالک کے مابین معلومات بروقت ایک دوسرے کو فراہم کرنے کی ضرورت اور سمندری راستوں سے نشیلی اشیاء کی بڑھی ہوئی تجارت کو قابو کرنے کی ضرورت شامل ہے۔ اس میٹنگ میں جن کلیدی میدانوں پر توجہ دی گئی اُن میں سے ایک ، نشیلی اشیاء کی ناجائز تجارت کے لیے ڈارک نیٹ اور دیگر جدید ترین ٹکنالوجی کا غلط استعمال ہے۔
رکن ملکوں نے ایک اعلامیے کو منظوری دی جس میں میٹنگ میں سبھی نکات پر تبادلۂ خیال کیا گیا ۔
برکس، ملکوں کا ایک غیر رسمی گروپ ہے، جو برازیل، کی وفاقی جمہوریہ ، روسی فیڈریشن ، جمہوریہ بھارت ، پیپلز ریپبلک آف چائنا اور جنوبی افریقہ کی جمہوریہ پر مشتمل ہے۔ برکس ملکوں کی بڑھتی ہوئی اقتصادی طاقت ، عالمی اقتصادی ترقی کی اصل طاقتوں میں سے ایک کے طور پر ان کی اہمیت ، ان کی خاطر خواہ آبادی اور بہت سے قدرتی وسائل سے بین الاقوامی منظر نامے پر ان کے اثر کی بنیاد تشکیل پاتی ہے اور اس گروپ کے پیچھے یہی طاقتیں کارفرما ہیں۔ شراکت داری کے دیگر میدانوں میں ، برکس ملکوں کے مابین نشیلی اشیاء کی ناجائز تجارت سے متعلق معاملات ، تعاون کا ایک اہم میدان ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔08۔16
U – 4566
(Visitor Counter : 142
وزیراعظم کا دفتر
وزیر اعظم کا ’من کی بات 2.0‘ کی 10ویں قسط کے تحت قوم سے خطاب
عوام سے لاک ڈاؤن پر عمل کرنے کی اپیل
’من کی بات 2.0‘ کی 10 ویں قسط کے تحت خطاب کے دوران وزیر اعظم جناب نریندر مودی نے سخت فیصلے لینے کے لئے معافی مانگتے ہوئے کہا کہ کووِڈ19 کے خلاف جنگ کے لئے سخت فیصلہ لینا ضروری تھا۔
انہوں نے کہا کہ بھارت کی سلامتی کے لئے یہ بہت ضروری تھا، انہوں نے امید ظاہر کی کہ بھارت کے عوام متحد ہوکر کووِڈ۔19 کو شکست دے سکتے ہیں۔
انہوں نے کہا، ’’لاک ڈاؤن سے عوام اور ان کے کنبوں کے تحفظ فراہم ہوگا اور جو لوگ سماجی علیحدگی کے سلسلے میں جاری کی گئیں سرکاری ہدایات پر عمل نہیں کر رہے ہیں وہ بڑی مصیبت میں پھنسنے والے ہیں۔‘‘
من کی بات کے دوران آج اپنے خیالات ساجھا کرتے ہوئے وزیر اعظم نے کہا کہ مجھے افسوس ہے کہ عوام کو بالخصوص ناداروں کو لاک ڈاؤن کے نتیجے میں پریشانیاں اٹھانی پڑ رہی ہیں۔ انہوں نے عوام کے تئیں ہمدردی کا اظہار کیا اور کہا کہ بھارت جیسے 130 کروڑ کی آبادی والے ملک میں کورونا سے نمٹنے کے لئے اس کے علاوہ کوئی اور متبادل نہیں تھا۔ انہوں نے مزید کہا کہ کورونا وائرس کے پھیلاؤ کے نتیجے میں دنیا بھر میں پیدا ہونے والی صورتحال کے پیش نظر اس طرح کے اقدامات اس لئے کیے گئے کیونکہ یہ زندگی اور موت کا معاملہ تھا ۔
’’ایوم ایوم وکار، اپی ترونہا سادھیتے سوکھم‘‘ قول دوہراتے ہوئے، جس کا مطلب ہے، ’’ایک بیماری اور اس کے اثرات کو شروعات ہی میں ختم کردینا چاہئے‘‘ وزیر اعظم نے زور دیتے ہوئے کہا کہ لاعلاج بیماری کا علاج بہت مشکل ہوتاہے۔ انہوں نے کہا کہ کورونا وائرس نے پوری دنیا کے عوام کو گھروں میں بند رہنے پر مجبور کر دیا ہے۔ وزیر اعظم نے کہا، ’’اس وبا نے علم، سائنس، غریب اور امیر، طاقتور اور ناتواں، سبھی کے لئے ایک بڑی چنوتی کھڑی کر دی ہے۔ یہ بیماری کسی ایک ملک کی سرح تک ہی محدود نہیں ہے، اور نہ ہی یہ کسی مخصوص خطے یا موسم کی تفریق کرتی ہے۔‘‘
وزیر اعظم مودی نے تمام انسانوں سے متحد ہوکر اس وبا کو ختم کرنے کا عہد کرنے کی اپیل کی ہے کیونکہ یہ وائرس انسانی نسل کو تباہ وبرباد کردینے کے درپے ہے۔ انہوں نے وضاحت کی کہ لاک ڈاؤن پر عمل دوسروں کی مدد کرنا نہیں بلکہ خود کی حفاظت کا ایک طریقہ ہے۔ انہوں نے عوام سے آئندہ کچھ دنوں کے لئے خود کو اور خود کی فیملی کو محفوظ رکھنے اور لکشمن ریکھا کو پار نہ کرنے کی اپیل کی۔
وزیر اعظم نے کہا کہ کچھ لاک ڈاؤن کی خلاف ورزی کر رہے ہیں کیونکہ انہیں اس بیماری کی سنگینی کا اندازہ نہیں ہے۔ وزیر اعظم نے ان سے اپیل کی کہ وہ لاک ڈاؤن سے متعلق ہدایات پر عمل کریں، ورنہ کورونا وائرس کے پھیلاؤ کے نتیجے میں پیداہونے والے خطرناک نتائج سے ہمیں اپنے آپ کو بچانا بہت مشکل ہو جائے گا۔ انہوں نے ایک قول ’’آروگ یم پرم بھاگ یم، سواستھ یم سروارتھ سدھانم‘‘ کو دوہرایا جس کا مطلب ہے، ’اچھی صحت ہی سب سے بڑی خوش نصیبی۔‘ اس قول کا حوالہ دیتے ہوئے وزیر اعظم نے کہا کہ اچھی صحت ہی اس دنیا میں خوش رہنے کا واحد راستہ ہے۔
ہنر مندی کے فروغ اور صنعت کاری کی وزارت
قومی قرض فریم ورک  ، عوام کی آراء طلب کرنے کی غرض سے جاری کیاگیا
ہنرمندی کے فروغ اور صنعت کاری کے مرکزی وزیر جناب دھرمیندرپردھان نے آج راجیہ سبھا میں ایک سوال کے تحریری جواب میں یہ اطلاع فراہم کی ہے ۔
حکومت نے تعلیمی اورپیشہ ورانہ شعبوں کے درمیان لچک اور موبیلٹی کو یقینی بنانے کی غرض سے ان دونوں کے انضمام میں سہولت پیداکرنے کے مقصد سے قومی قرض فریم ورک  تیارکیاہے ۔ قومی قرض فریم ورک  ایک برمبنی شمولیت سرپرست فریم ورک ہے ، جو اسکول کی تعلیم ، اعلیٰ تعلیم اورپیشہ ورانہ اورہنرمندی کے فروغ اورصلاحیت سے متعلق تعلیم کے ذریعہ کمائے گئے قرض کو خوش اسلوبی کے ساتھ مربوط کرنے کی غرض سے تیارکیاگیاہے ۔ اس قسم کے ارتباط کی بدولت طلباء کی مزید ترقی کے لئے متعدد متبادل فراہم ہوتے ہیں اوراس کے علاوہ اسکولی تعلیم اوراعلیٰ تعلیم کو پیشہ ورانہ تعلیم اورتجرباتی علم ، جس میں ضروری متعلق تجربہ اورپیشہ ورانہ سطحیں شامل ہیں ، کے ساتھ باہم روابط کی خاطر بھی متبادل فراہم ہوتے ہیں ۔ یہ فریم ورک ، عوام کی آراء طلب کرنے کی غرض سے 19اکتوبر ، 2022کو جاری کیاگیاہے ۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی 13 فروری، 2022/
ملک گیر ٹیکہ کاری مہم کے تحت اب تک 172.81 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 5,37,045 ہے
فی الحال زیر علاج مریضوں کی شرح 1.26 فیصد ہے
شفایابی کی شرح فی الحال97.55 فیصد ہے
گذشتہ 24 گھنٹوں کے دوران 1,17,591 مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 4,15,85,711 ہوگئی ہے
گزشتہ 24 گھنٹے میں44,877 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
اب تک مجموعی طور پر 75.07 کروڑ ٹیسٹ کئے جاچکے ہیں؛ گذشتہ 24 گھنٹوں میں 14,15,279 ٹیسٹ کئے گئے
نیتی آیوگ
بھارت کے ڈیپ –ٹیک اسٹارٹ اپ ایکو سسٹم کو مضبوط کرنے کیلئے اٹل انوویشن مشن نےمیتھ ورکس کے ساتھ شراکت داری کی
نئی دلی، 2؍مارچ، نیتی آیوگ کے اٹل انوویشن مشن نے بھارت کے ڈیپ ٹیک اسٹارٹ اپ ایکو سسٹم کو مضبوط کرنے کے لئے سائنسدانوں اور انجینئروں کے لئے میتھ میٹیکل کمپیوٹنگ سافٹ ویئر تیار کرنے والے میتھ ورکس کے ساتھ شراکت داری کی ہے۔
اس شراکت داری میں اے آئی ایم سے مدد حاصل کرنے والے اسٹارٹ اپس کو اسٹیپس آف آرٹ میتھ ورکس ٹولز ، انجینئرنگ تعاون، آن لائن تربیت اور میٹ لیب کمیونٹی تک رسائی حاصل ہوگی اور ان کی گھریلو اور عالمی ریچ کے ذریعے اسٹارٹ اپ پروڈکٹ کے بارے میں بیداری پھیلانے کا موقع ملے گا۔ ان فائدوں کا مقصد اختراع کو فروغ دینا اور ابتدائی مرحلے والی ان کمپنیوں کے پروڈکٹ کو فروغ دینا ہے۔
میتھ ورکس پروڈکٹ پورٹ فولیو میں میٹ لیب کمپیوٹنگ پلیٹ فارم اور سیمو لنک شامل ہے، جو کہ 100+ ٹول باکسز اور اسپیسلائزڈ پروڈکٹ کے علاوہ سیمولیشن اور ماڈل بیسڈ ڈیزائن کے لئے ایک بلاک ڈائی گرام انوائرنمنٹ ہے۔
ان ٹولز کو اسمارٹ الیکٹرانک اور انجینئرنگ ڈیزائن مینو فیکچرنگ ، الیکٹری فکیشن، سیمولیشن، وائر لیس کمیونکیشن وغیرہ سمیت مختلف اپلی کیشن کے شعبوں میں بہت سی صنعتوں کے ذریعے اختیار کیا گیا ہے۔ میتھ ورکس کا منصوبہ انکیوبیٹرس اور اسٹارٹ اپس کو مختلف موزوں موضوعات کے بارے میں تربیت دینے اور تعاون فراہم کرانے کے لئے معلومات کے تبادلے کے کئی اجلاس منعقد کرنے کا ہے۔
اے آئی ایم کے مشن ڈائرکٹر جناب آر رمانن نے کہا کہ ‘‘ ہمیں خوشی ہے کہ میتھ ورکس ہمارے اختراعی شراکت دار ہیں۔ انکیوبیٹرس اور اسٹارٹ اپس اس شراکت داری سے فائدہ اٹھائیں گے، کیونکہ خصوصی طور پر ٹیکنیکل کمپیوٹنگ، انجینئرنگ ڈیزائن اور مصنوعی ذہانت پر مبنی اختراعات کے شعبوں میں میتھ ورکس کی ٹیکنالوجی اور ڈومین مہارت سے ہم فائدہ اٹھائیں گے۔ یہ شراکت داری کر کےاے آئی ایم اسٹارٹ اپ دنیا کی مہارت اور برقرار رہنے کی صلاحیت میں اضافہ کرتا رہے گا۔ ہم بھارت کے اختراعی ایکو سسٹم کو تقویت پہنچانے کے نئے شعبوں کا بھی پتہ لگائیں گے۔
میتھ ورکس انڈیا کنٹری منیجر – سیلس اینڈ سروس سنیل موٹوانی نے کہا کہ ‘‘بھارت میں صنعت کاری کے ایکو سسٹم کے مدد کرنے کے اس سفر میں اے آئی ایم کے ساتھ شراکت داری پر ہمیں فخر ہے۔ ہم ملک بھر میں واقع اے آئی ایم کے اسٹارٹ اپس کو اپنے صنعتی معیاری ٹولز فراہم کرائیں گے۔ ’’
یہ اعلان اے آئی ایم ، نیتی آیوگ، میتھ ورکس، اے آئی ایم کا تعاون حاصل کرنے والے اسٹارٹ اپس ، اے آئی ایم کا تعاون حاصل کرنے والے انکیوبیٹرس کے افسروں کی شرکت میں منعقد کئے گئے ایک ورچوول پروگرام کے ایک حصے طور پر کیا گیا۔
میتھ ورکس میتھ میٹیکل کمپیوٹنگ سافٹ ویئر کا ایک ممتاز ڈیولپر ہے۔ دنیا بھر کے انجینئر اور سائنسداں آٹوموٹیو ، ایرو اسپیس ، الیکٹرانکس ، قابل تجدید توانائی ، مالیاتی خدمات، بایوٹیک اور دیگر صنعتوں میں تحقیق ، اختراع اور ڈیولپمنٹ کی رفتار کو تیز کرنے کے لئے شہرت یافتہ ان پروڈکٹس پر اعتماد کرتےہیں۔ میتھ ورکس دنیا بھر میں 3ہزار سے زیادہ اسٹارٹ اپس او ر300 ایکسی لیریٹرز کو مدد فراہم کراتی ہے۔
امور داخلہ کی وزارت
حکومت ہند نے 26 دسمبر کو ’’ویر بال دیوس‘‘ کے طور پر منانے کا فیصلہ کیا
نئی دہلی، 09 جنوری 2021:
سکھ مذہب کے عزت و وقار کے دفاع کے لیے، 10ویں سکھ گورو گوبند سنگھ جی کے چھوٹے بیٹوں، صاحب زادہ زور آور سنگھ اور صاحب زادہ فتح سنگھ کے ذریعہ ، بالتریب 9 اور 6 برس کی عمر میں ، 26 دسمبر 1705 کو پیش کی گئی عظیم قربانی کے اعزاز میں ، حکومت ہند نے 26 دسمبر کو ’’ویر بال دیوس ‘‘ کے طور پر منانے کا فیصلہ کیا ہے۔
صاحب زادہ زور آور سنگھ اور صاحب زادہ فتح سنگھ کو ، انصاف کے حصول کے لیے ان کی جدوجہد، زبردست شجاعت اور عظیم قربانی پیش کرنے کے لیے، ’’آزادی کا امرت مہوتسو‘‘ منارہے ایک مشکور و ممنون ملک اور اس کے عوام کی جانب سے یہ ایک سلام عقیدت اور خراجِ تحسین ہے۔
بجلی کی وزارت
این ٹی پی سی نے جھارکھنڈ کے شمالی کرن پورہ سپر کریٹیکل پلانٹ میں ملک کا پہلا ایئر کنڈیشنڈ کنڈینسر شروع کیا
این ٹی پی سی نے ری ڈیوس ، ری یوز اور ری سائکل کے ذریعہ پانی کے تحفظ کے لئے اپنی عہدبستگی ظاہر کرتے ہوئے ، ہندوستان کا پہلا ، ایئر کنڈیشنڈ کنڈینسر والا سپر کریٹیکل پلانٹ شروع کیا ہے۔
ملک کی سب سے بڑی مربوط بجلی پیدا کرنے والی کمپنی، این ٹی پی سی نے یکم مارچ 2023 کو جھارکھنڈ میں شمالی کرن پورہ  میں 660 میگاواٹ کے پہلے یونٹ کا کمرشیئل آپریشن شروع کیا ہے۔
اس پروجیکٹ کا تصور ایئر کولڈ کنڈینسر  کے ساتھ کیا گیا ہے جس میں روایتی واٹر کولڈ کنڈینسر  کے مقابلے میں تقریباً 3/1 واٹر فُٹ پرنٹ ہے۔ اس کے ذریعے ایک سال میں تقریباً 30.5 ایم سی ایم پانی کی بچت ہوگی اور اس طرح خطے کے تقریباً 15 لاکھ لوگوں کی سالانہ ضروریات پوری ہوں گی۔
این ٹی پی سی نے پہلے ہی اپنے پلانٹس پر پانی کے صحیح بندوبست کے لیے کئی اقدامات کیے ہیں۔ این ٹی پی سی بجلی پیدا کرنے کی اپنی بنیادی کاروباری سرگرمی کے ساتھ ساتھ پانی کے تحفظ اور بندوبست کے لیے 3 آر  کو فروغ دے گا۔ این ٹی پی سی لمیٹڈ باوقار یواین گلوبل کمپیکٹس سی ای او واٹر مینڈیٹ کا ایک دستخط کنندہ ہے۔
این ٹی پی سی واٹر پالیسی کو لاگو کر کے پانی کی پائیداری کے مسائل کو فعال طور پر حل کرنے کے لیے پرعزم ہے، جو پانی کے بندوبست، حکمت عملیوں، نظاموں، عملوں، طریقوں اور تحقیقی اقدامات کے قیام کے لیے رہنما اصول کے طور پر کام کرے گا۔
شمالی کرن پورہ پلانٹ میں 660 میگاواٹ کے 3 یونٹ ہوں گی جن کی کل صلاحیت 1,980 میگاواٹ ہوگی۔ یہ پلانٹ انتہائی موثر سپر کریٹیکل ٹیکنالوجی پر مبنی ہے اور پٹ ہیڈ پلانٹ  ہونے کی وجہ سے جھارکھنڈ، بہار، مغربی بنگال اور اڈیشہ ریاستوں کو سستے داموں پر بجلی فراہم کرے گا۔
این ٹی پی سی ٹیکنالوجیز کا فائدہ اٹھانے میں ہمیشہ سب سے آگے رہا ہے اور اس نے پاور سیکٹر میں نئی ٹیکنالوجیز کو اپنانے کا ذمہ اٹھایا ہے۔ این ٹی پی سی فی الحال کوئلہ، گیس، ہائیڈرو، سولر اور ونڈ پلانٹس کے ذریعے ملک میں بجلی کی 24 فیصد مانگ کو پورا کرتا ہے۔